حیات بیزه بیر حاق می؟ مرحمت می؟ بیلمیرم،
حیات بیزه سئوینج می؟ اذیت می؟ بیلمیرم،
حیات بلکه سیناق دیر، ایمتحان دیر چوخونا
حیات بلکه یاز و ارمغان دیر چوخونا
-
آنجاق حیات یولوندا
هر کیمسه نین چاتاجاغی دیله یی، آرزی سی وار
هر کیم اوز قدرینجه، چکدیگی آغری سی وار.
یوز فلسفه یازسادا اینسان حیاتی اوچون
حیات اینسان اوغلونون یگانه قازانجی دیر کائنات سوفره سینده ن.
حیات یگانه فورصت، یگانه شانسیمیزدیر عومور چرچیوه سینده،
هر شئی حیاتدان دوغور، حیاتدان تاپیر حیات؛
وطن،
سئوگی،
اوغول، قیز،
حقیقت، اولومسوزلوک، صداقت، غورور،اینام
جتی اولوم ده حیاتدان وارلیق تاپیر.
-
بیزلره حیات وئره ن کائناتا نئینه مه ک؟
حیات و حیاتی بیز نئجه سئویندیره ک؟
هر کیم حیات بورجونو وئرمه ده دیر بیر ته هه ر،
بیری دوغویا دوغرو، بیری باتی یا ساری
بیری سرت، بیری یومشاق
منجه حیاتا حورمت، کائیناتا احترام
حیاتی حیات کیمی یاشاماق دیر یاشاماق.
9/1/93 تبریز
مشاهده متن کامل ...
azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab prs_Arab azb_Arab pbt_Arab azb_Arab azb_Arab urd_Arab azb_Arab unk azb_Arab azb_Arab azb_Arab azb_Arab azb_Arab urd_Arab azb_Arab azb_Arab prs_Arab